AlexejDobrolubov/national_council_slovak_2010 huggingface dataset:
12. schôdza NR SR - 10.deň - B. popoludní
Dátum: 2024-05-02
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

173. Ďakujem pekne. Kolegovia, určite je toto veľmi zaujímavá debata, ale treba sa aj pozrieť aj do sveta, v ktorom my sme častokrát, sa hovorí, na Slovensku pozadu. Ono to je hrozne dobré, pretože my sa môžme pozrieť, ako ďaleko je ten vesmír tam za hranicami tak popredu. A ukázalo sa, že mnohé odborné argumenty hovoria jasne o tom, že prinášajú rôzne správy o transgenderizme a hovoria o tom, aké hrozné a nepríjemné veci dokázal tento smer vyvolať a spôsobiť ťažké poruchy u detí, a to znamená mladých dospelých ľudí a ďalších a ďalších. Dostávajú sa k nám zo zahraničia svedectvá ľudí, ktorí hovoria, aké je zlé, že podstúpili tranzíciu, že oni to nechceli, že boli zneužití alebo zavedení, alebo poškodení. Počúvame vyjadrenia odborníkov, ktorí hovoria, je to prvýkrát v histórii, že my nechávame deti určovať si svoje diagnózy a my im plníme, čo chcú. Ale poďme na Slovensko. Odborné stanovisko k rodovému scitlivovaniu detí, výzva pri príležitosti medzinárodného dňa detí, ktoré vydali skupina lekárov, psychológov a iných odborníkov ku vplyvu rodovej ideológie na duševné zdravie detí a množstvo odborníkov podpísaných v desiatkach sa vyjadrujú o tom, že experimentovanie s duševným vývojom dieťaťa je neprípustné. A že to prináša množstvo takých zlých vecí, že o tom sa aj ťažko rozpráva, ale sme povinní, aby sme si takéto veci študovali a nepripúšťali, aby sa diali veci nezmyselné. Ja viem, že vy tu hovoríte o veľmi takých nežných veciach, hovoríte, aké to je hrozne ubližujúce. A zároveň my politici sme zodpovední za to, aby sme prinášali poriadok. Takže ja som počul nemeckých politikov, ktorí povedali: My sme spôsobili, že človek sa za týždeň dvakrát môže stať... (Prerušenie vystúpenia časomerom.)
39. schôdza NR SR - 9.deň - A. dopoludnia
Dátum: 2025-09-23
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Takže, aby sme si to zhrnuli a aby sme ľuďom, občanom Slovenskej republiky vysvetlili, čo sa tu teraz deje. SMER-ácky minister Susko prichádza v čase konsolidácie, v čase, keď všetkým hovoria, ako treba šetriť. Všetkým ľuďom na Slovensku hovoria, že si majú uťahovať opasky, že všetko treba skrátiť, že každému treba zobrať, že jednoducho peniaze nie sú, tak v tomto čase prichádza SMER-ácky minister Susko s návrhom, aby sudcovia dostávali jubilejné odmeny, keď budú mať 50-ky, 60-ky. Ja sa pýtam, čo ostatní občania Slovenskej republiky? Čo tí živnostníci, ktorým idete brať? Čo tí zamestnanci, ktorým idete brať? Čo tí obyčajní ľudia, ktorým všetko všetkým idete zdvíhať? Všetko, či potraviny, či energie, proste od vody do sociálnej do zdravotnej, všetko idete zdvíhať, lebo hovoríte, že nie sú peniaze a na jubileá pre kamarátov Suska, pretože Susko si chce samozrejme získať, aby mal medzi sebou kamarátov, ktorí mu potľapkajú po pleci. Ďakujeme Boris, veľmi dobre, že si nám dal tieto odmeny, lebo potrebujeme mať jubileá v čase konsolidácie. Tak toto je sociálna demokracia v praxi, že vám nie je hanba, pani poslanci SMER-u, HLAS-u, SNS. Na jednej strane rozprávate, že peniaze nie sú, že treba šetriť a na druhej strane si tu kupujete sudcov, aby ste mohli byť s nimi kamarátmi, aby ste sa mohli s nimi dohadovať, možno nejakým spôsobom, žeby vám pomohli, pri tých kauzách, ktoré máte, že vám nie je hanba.
39. schôdza NR SR - 8.deň - A. dopoludnia
Dátum: 2025-09-19
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

18. Ďakujem veľmi pekne, pán poslanec Dušenka, veľmi dobré a trefné vystúpenie. Jasne si usvedčil ministra spravodlivosti Suska, že ľuďom tu rozprávajú, ako treba šetriť, ako treba konsolidovať, ako si treba uťahovať opasky, všetci majú sa uskromniť, všetci vedia, že treba konsolidovať. No a sudcovia, sa pýtam, netreba sudcom konsolidovať platy? Alebo si pán Susko takto chce sudcov získať na svoju stranu? A ešte jedna vec, keď už tu máme cteného pána ministra, mal by sa na chvíľočku vrátiť do parlamentu pán Susko, lebo to, čo tu predvádzajú jeho kolegovia poslanci v Národnej rade, koaliční poslanci a hlavne poslanci zo SMER-u a HLAS-u, nemá obdoby. Keď bol v minulosti poslanec Susko v opozícii, tak každé jedno skrátené legislatívne konanie kritizoval, vyskakoval tu, hlásil sa, dával procedurály, protestoval. A dnes ja sa pýtam, čo na to hovorí minister Susko? Na to, ako sa tu kriví v Národnej rade legislatíva, rokovací poriadok, ako nám berú čas, ako nám berú slovo, ako nám nedovolia hovoriť a všetky dôležité veci, ktoré by mali byť riadne prerokované pred verejnosťou, pred parlamentom, vo výboroch, tak sa robia v skrátenom legislatívnom konaní, výbory nie sú uznášaniaschopné a všetko len hádžete do tohto parlamentu ako keby to bol nejaký stroj. Takže, pán minister Susko, očakávam vašu konzistentnosť, očakávam vaše odpovede na tieto otázky. Lebo keď ste si vtedy stáli za tým, že skrátené legislatívne konania nemajú byť a krivia rokovanie Národnej rady, tak som zvedavý, čo poviete teraz na toto. (Potlesk v sále.)
39. schôdza NR SR - 6.deň - A. dopoludnia
Dátum: 2025-09-17
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ladislav Kamenický, usvedčený plagiátor priamo tuná v Národnej rade. Nemá ešte ani tú námahu, že by zmenil odôvodnenie z minulého roka a presne okopíroval všetko z minulého roka. Hanba. A teraz poďme k tým číslam, o ktorých tu rozprával, aký on mal perfektný deficit, SMER, keď odovzdával verejné financie, poďme si to porovnať na faktoch. Rok 2016, vláda SMER-u, deficit 2,2 %. Trinásť krajín v Európskej únii malo lepší deficit a sedem krajín malo prebytok, pán Kamenický. Rok 2017 jedenásť krajín v Európskej únii malo lepší deficit a osem krajín malo prebytok ako Slovensko za vás. Rok 2018 osem lepších krajín malo lepší deficit a dvanásť malo prebytok. A rok 2019 šesť krajín v Európskej únii bolo lepších a trinásť malo prebytok. Tak o akých financiách, o akých lepších deficitoch tu rozprávate?! Boli ste vždy najhorší. Keď vládol SMER, boli zlaté časy, mohli ste šetriť a odkladať. Namiesto toho ste to všetko prežrali. A porovnanie vlád Igora Matoviča za tri roky? Lepší ako priemer Európskej únie. Boli sme medzi najlepšie hospodáriacimi krajinami počas obrovských kríz. Toto je pravda. Nepáči sa vám to, ale toto je pravda. Toto je európsky štatistický úrad, páni, to je EUROSTAT, naštudujte si to. A ešte tu idete, vy tu idete rozprávať o dani zo Slovnaftu? Vy?! Keď ste nevybrali zo Slovnaftu ani jedno euro? My sme vybrali 500 miliónov za jeden rok. A vy namiesto toho, aby ste zdanili Slovnaft, ktorý má lacnú ruskú ropu, tak ste to preniesli na všetkých podnikateľov vrátane transakčnej dane. Toto je váš výsledok, pán Kamenic... (Prerušenie vystúpenia časomerom. Potlesk.)
39. schôdza NR SR - 6.deň - A. dopoludnia
Dátum: 2025-09-17
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Julo, myslím si, že toto čo si teraz tuná povedal, je pre ministra financií toho času na uterák. Môže vysvetľovať koľko chce, môže dávať si hlavy všetkých poslancov tuná celej opozície, že kto všetko za to môže, môže tam dať Radičov, pribaliť Dzurindu, kľudne nech tam dá aj Čarnogurského, to je jedno, nech tam dá všetkých, ale toto ľuďom už nevysvetlí. Môže rozprávať, môže ukazovať grafy pokrivené, môže chodiť do relácií televíznych sám, aby ukazoval svoje vymyslené čísla, pretože do debát sa samozrejme bojí chodiť, pretože je zbabelec. Pamätáte si časy mimochodom kolegovia, keď minister financií ešte chodil do televíznych debát pri taktom zákone? Pri rozpočtoch? A chodil tam obhajovať svoje argumenty? Tuná sedí sám opustený, aj do tej relácie televíznej sa bojí ísť. Toto je výsledok Laca Kamenického, ktorý stoj čo stoj za túto špinavú robotu, ktorú tu robí, by sa chcel stať guvernérom Národnej banky. Presne ako si Julo povedal. Nechodia do roboty, zvyšujú si dvojnásobne platy, skrátené legislatívne konanie rýchlo, rýchlo, rýchlo, aby to prešlo cez ten parlament a aby mu to tí jeho poslančekovia zahlasovali, aby už bolo ticho, aby o tom nikto nehovoril. Ľudí klamú, podvádzajú, zdierajú z kože, Slovensko zadlžujú, všetko čo kupujú, kupujú predražené a tvária sa, že oni sú ten silný sociálny štát. Ten, ktorý ochráni ľudí. Ja sa pýtam, kto im to ešte verí. Kto im to ešte toto uverí. No ešte možno tých pár ľudí, ktorí oblbujú a oklamú na tých billboardoch pred voľbami, ale inak nikto.
39. schôdza NR SR - 5.deň - B. popoludní
Dátum: 2025-09-16
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem ti, pán poslanec, za tvoje vystúpenie. Ja by som nadviazal na to, čo si hovoril ohľadom toho hospodárenia, lebo toto tu veľmi radi neustále verklikujú na čele s Ficom, Lackom Kamenickým, atď., že kto za to môže. A tak, ako Fico mal tú svoju pripovídku, najprv to bol Dzurinda, potom mali svoju pripovídku, že to bola Radičová a teraz si vymýšľajú - Matovič - Heger - Ódor, ale bežný obyčajný človek, ktorý to počúva a dlhodobo sleduje, vie, že sú to len vymyslené žvasty. Tak to poviem. Takže poďme ešte raz. Za Matoviča tri roky najväčšej krízy v histórii Slovenskej republiky sa urobil čistý dlh 12 mld. eur a to sa pomáhalo každému, najmä tým ohrozeným, dôchodcom, rodinám s deťmi, zamestnancom, pretože boli obrovské krízy, ako COVID. Trebalo kupovať testy, trebalo kupovať očkovacie látky, trebalo proste zabrať, aby sme ochránili životy a zdravie ľudí. Naopak SMER a ďalší, tu burcovali k tomu, aby ľudia sa schádzali, aby porušovali opatrenia a tak zomierali zbytočne ľudia, ktorí chodili na tie protesty. Čiže 12 mld. za Matoviča čistý dlh, obrovské krízy a tuná za dva roky Lacko Kamenický so štetcom v ruke s Ficom tri, za dva roky necelé 15 mld. dlh. Tak si to porovnajme. Dvanásť miliárd za Matoviča za dva roky najväčšej krízy a tuná Fico s Lacom Kamenickým 15 mld. dlh. Žiadne krízy, žiaden COVID, žiadna utečenecká kríza, žiadne nenormálne brutálne ceny energií. Toto je realita... =====
39. schôdza NR SR - 5.deň - B. popoludní
Dátum: 2025-09-16
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Veronika Remišová, veľmi správne si poukázala na to, že v prvom rade nie je absolútne zákonný dôvod na skrátené legislatívne konanie. Všetci to vedia, všetci to vidia, všetci to vedia, máme tu kopec právnikov, legislatívcov, tvária sa vládni politici ako oni si ctia zákony, ako oni si ctia dodržiavanie rokovacieho poriadku, najmúdrejší na svete, ale keď majú vysvetliť prečo ide toto v skrátenom legislatívnom konaní, tak sú ticho, lebo nemajú žiadne argumenty. A tak ako si zhrnula, berú peniaze samosprávam, dokonca šéf ZMOS-u to vyčíslil na viac ako 234 mil. eur. Berú živnostníkom, berú zamestnancom, berú zamestnávateľom, rodinám berú peniaze na daňových bonusoch, dokonca dôchodcom berú, kde sa chválili, že budú tie dôchodky trináste a stále to bude priemerný dôchodok. Aj tam berú, ale sebe potrebujú samozrejme zvyšovať. Dvojnásobné platy, doživotné renty, nenormálny luxus, limuzíny, lietadlá už ani neviem čo všetko potrebujú, zlaté vane vo Vietname, samozrejme. Nepriznané vily . Dnes sa jasne dokázalo a výbor potvrdil, že Kaliňák nepriznal tú vilu a porušil zákon, ústavný zákon. Už dávno nemal čo robiť Kaliňák na svojej pozícii. Mal sa pratať kade ľahšie a mal sa všetkým ospravedlniť, ale nie. On môže všetko, on je viac ako zákon. Tak potom čo chcete od ľudí? Kde chcete ľuďom hovoriť, že si majú uťahovať opasky a majú šetriť. Veď to je výsmech! Všetko čo tu prednášate, všetko čo dávate do parlamentu, je jeden veľký výsmech obyčajným pracujúcim ľuďom. Hanba vám!
39. schôdza NR SR - 5.deň - A. dopoludnia
Dátum: 2025-09-16
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Marek Krajčí, aj keď pokojným hlasom, ale veľmi trefne si pomenoval veci ako to vlastne funguje na Slovensku a ako funguje táto vláda babrákov a neschopákov, ktorá sa tvári ako oni idú tu všetko urobiť tak ako by to malo byť, všetko tu bude fungovať. V opozícii neskutočné reči ako oni znížia ceny potravín, ako oni znížia ceny energií, ako sa tu budeme mať ako vo Švajčiarsku. No ale potom realita je taká, že nevedia tak... ===== Ako funguje táto vláda babrákov a neschopákov, ktorá sa tvári ako oni idú tu všetko urobiť tak, ako by to malo byť, všetko tu bude fungovať v opozícii. Neskutočné reči ako oni znížia ceny potravín, ako oni znížia ceny energií, ako sa tu budeme mať ako vo Švajčiarsku. No ale potom realita je taká, že nevedia, tak ako si hovoril, zdaniť dodatočne hazard, aby získali ďalších 300 mil. eur do rozpočtu. Nevedia zdaniť tých super bohatých miliardárov. A vieš prečo Marek ich nevedia zdaniť? Lebo to sú ich kamoši. To sú tí, ktorí ich riadia, tí, ktorí ich sponzorujú pred voľbami a tých, ktorým oni potom vracajú tú vatu, vracajú tú ryžu a to všetko čo je vlastne predražené v tých zákazkách. Prečo nedokážu zdaniť zbrane, daň z vojny, firmy ktoré zarábajú na nešťastí vo vojne. Ako hovorí dokonca ich koaličný partner Andrej Danko, obrovské miliardy sa strácajú v zdravotníctve, tam sú ticho. Tam dobabrú jeden tender za 2 mld. eur. Keby sme na to neupozorňovali dnes už majú ich kamaráti rozdané stovky milióny eur. Ale teraz ticho po pěšině. No a účtovník Kamenický to už nezvládal tuná sedieť, tuná to počúvať, tu argumentovať, tak poslal za seba spojku. Človeka, ktorý presviedča celé Slovensko na svojich videjkach ako zlacnil ceny potravín. Akurát že ich zlacnil len sebe, lebo si zdvihol dvojnásobný plat. Už nikto na Slovensku neverí, že táto vláda dokáže dodržať svoje sľuby a za to verím že ich ľudia v najbližších voľbách pošlú tam kam patria do politického dôchodku.
39. schôdza NR SR - 4.deň - A. dopoludnia
Dátum: 2025-09-12
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Ja si myslím, že je to pravda, ale idem ďalej. Dobre, poďme sa baviť o tom, kde idete šetriť na strane štátu pán minister Kamenický? Haló, kde idete šetriť na strane štátu. Všetkým viete pridať, všetkým živnostníkom viete pridať a zničiť ich, lebo tí živnostníci mnohí, práve tí ktorí majú najnižšie príjmy, tak tí skončia tú živnosť a čo budú robiť? Buď nebudú robiť nič a žiadne peniaze vám do rozpočtu nedajú alebo sa presunú do šedej ekonomiky a budú to robiť bez bločku. Toto hovoria živnostníci. Vy si myslíte, že vy keď zdvihnete teraz všetkým ľuďom každý rok dane a budete ich gniaviť a budete ich škrtiť, vy si myslíte, že ľudia sú hlúpi? Že oni vám budú prispievať na vaše dvojnásobné platy, na vaše luxusné lietadlá, na vaše limuzíny 2000? Ľudia nie sú hlúpi a vy to dobre viete a vie to aj Fico, preto nestál na tej tlačovke s vami, preto...
35. schôdza NR SR - 11.deň - A. dopoludnia
Dátum: 2025-06-12
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

12. Ďakujem za slovo. Ďakujem ti, Lucia, za tvoj príspevok. Aj ty si povedala, že aj my tu, ako sme teraz pán poslancov a poslankýň, by sme vedeli s niektorými tými problémami, ktoré boli spomenuté aj v príspevku pána ombudsmana, pomôcť alebo teda vedeli by sme ich vyriešiť, keby bola tu tá vôľa. Ja napríklad poviem, že som sa tento týždeň stretla s jednou matkou samoživiteľkou, ako viete, venujem sa tu tejto téme, a mňa zarazilo napríklad to, že ona mi spomínala teda, že po troch rokoch jej potom pomohol verejný ochranca práv s týmto problémom, ale je to totálna absurdita pre mňa, že ona je sama na dieťa, prišla o prácu, a vtedy bol príspevok na dieťa, prídavok na dieťa len 25 eur, teraz je 60, bol teda 25 eur a štát jej odňal tento prídavok na dieťa, týchto 25 eur mesačne, ktoré patrili tomuto dieťaťu, len preto, že prišla o prácu a potreboval štát preveriť, či náhodou dieťa nemá nárok na tento príspevok od otca dieťaťa, ktorý žil v zahraničí a tam pracoval. A tri roky sa prešetroval tento prípad a potom teda musel zasiahnuť verejný ochranca práv a uznať teda, že mala na to právo, resp. to dieťa, že mne to absolútne, toto je úplne že o elementárnej logike, že zoberieme dieťaťu mesačne 25 eur a tri roky to prešetrujeme. Akože o čo by tento štát prišiel, keby aj z toho druhého štátu to dieťa poberalo nejaký prídavok, veď to je zanedbateľná suma. Takže aj napríklad takéto prípady rieši verejný ochranca práv. Ja som za to rada, ale ideálne by bolo, keby sme tu my poslanci a poslankyne vôbec vedeli predísť takýmto veciam. Aj dnes sa hlasuje o návrhu zákona o jednorodičovských domácnostiach o piatej, takže tam napríklad by sme vedeli posunúť nejakú tému niekam, kde by to bolo prospešné pre všetkých. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Šrobová, Veronika (PS)
Druh vystúpenia: Vystúpenie v rozprave

108-2 Realita na Slovensku je taká, že takmer polovica týchto rodín žije pod hranicou chudoby. Áno, to číslo je stále aktuálne a ak im štát nepomôže, riskuje tak budúcnosť celej krajiny. Neviem, či si to tu kompetentní a zodpovední vôbec uvedomujú. Na Slovensku máme aktuálne viac ako 190-tisíc jednorodičovských rodín, v ktorých sa nachádza viac ako 300-tisíc detí do 18 rokov. Pri deťoch do 25 rokov je to väčšie číslo, to spomínala aj kolegyňa Holečková. Ak táto vláda to s prorodinnou politikou myslí vážne, tieto rodiny by mali byť tiež v centre jej záujmu, lebo nie sú to len čísla. Sú to ľudia, ktorí potrebujú adresnú pomoc teraz, nie o rok, nie po ďalšej analýze, nie až keď vám to bude politicky vyhovovať. Preto som rada, že o návrhu na zavedenie pojmu jednorodičovská domácnosť do slovenskej legislatívy opäť rokujeme, a zároveň opäť zdôrazňujem, že na tejto téme by mala existovať zhoda naprieč politickým spektrom. Dnes už totiž nejde o to, kto návrh predkladá, ide o to, aby sa systémovo a čo najskôr zlepšil život detí a rodičov v jednorodičovských rodinách, a tým pádom sme prispeli aj k lepšej budúcnosti našej krajiny. A odkaz na záver a nie, jednorodičia si za svoju situáciu zväčša nemôžu sami. Ďakujem za pozornosť. Skončila som.
35. schôdza NR SR - 8.deň - A. dopoludnia
Dátum: 2025-06-06
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

127. Ďakujem veľmi pekne za slovo. Ďakujem kolegovi Viskupičovi za jeho zhrnutie tejto správy o pokroku Slovenskej republiky. A naozaj na papieri to znie dobre, ale čo si myslíte, akú správu o pokroku Slovenskej republiky by vám napísali občania tejto krajiny? Povedali by vám, že jediný pokrok sú vysoké dane, ktoré ste im zaviedli, ale za to ľudia nemajú ani lepšie služby, ani sa im nežije lepšie a dokonca majú aj nižšie čisté mzdy, čo sa teda o vás, vláde, povedať nedá. Takže ako bolo povedané, mala by sa tá správa naozaj v tomto momente premenovať na správu o úpadku Slovenskej republiky a je to celé iba o prejedenej budúcnosti našich detí. Ďakujem.
35. schôdza NR SR - 6.deň - B. popoludní
Dátum: 2025-06-04
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

Ďakujem veľmi pekne. Ďakujem ti Janka, ty sa aj dlhodobo venuješ téme komunálnej politika a vnímaš túto potrebu, že aj mladí ľudia sa chcú zapájať minimálne v týchto komunitách do tvorby, alebo do pretvárania svojho okolia. A ja vítam tento návrh, aby teda mladí ľudia od 16 rokov mohli voliť či už v komunálnych voľbách, alebo teda potom možno aj v tých národných a v eurovoľbách. A ja si myslím, že to je nástroj akým mladých ľudí prizvať k tomu aby sa podieľali na budúcnosti našej krajiny. Mladí ľudia sú oveľa viac rozhľadení, ako si možno tu mnohí myslia a áno aj to že, máme občiansky preukaz od 15 rokov, alebo trestnoprávnu zodpovednosť od 14 rokov, je znakom a je aj dôvod toho, aby bolo volebné právo možné od tých 16 rokov. Ten je vek je daný tým, že aby sa to zosúladilo s európskymi krajinami, takže ja to úplne vítam. A ďakujem predkladateľke a predkladateľom a PSku, že sa tomuto venuje. Som veľmi rada. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

56. Ďakujem pekne. Ja budem krátka. Ja sa chcem navrhovateľov opýtať, navrhovateľov tohto zákona, lebo tomu nerozumiem, že čo by sa stalo koalícii a koaličným poslancom, keby konečne schválili a hlasovali za nejaký zákon, ktorý pomôže ľuďom na Slovensku. Že čo by sa stalo. Lebo je mi to záhadou, že prečo sa to nedeje. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

126. Ďakujem veľmi pekne. Ďakujem, Irena, bolo to skvelé. Asi sme všetci márne a naivne čakali, že sa k tomuto návrhu zákona vyjadrí navrhovateľ tohto zákona, ako to býva zvyčajne zvykom v takom normálnom legislatívnom procese, no nedočkali sme sa, bohužiaľ. Neviem, možnože na hlasovaní ho uvidíme. A ja mám také dve otázky na vás a na všetkých teda napravo. Keby tieto podľa vás politické mimovládky alebo všetky mimovládne organizácie chválili vládnu koalíciu za to, čo robí, boli by sme tu dnes? (Reakcia z pléna.) Nie? (Reakcia z pléna.) Aha. (Smiech rečníčky aj v pléne.) Ja som, ja som naozaj nečakala, že sa k tomu priznáte. (Reakcia z pléna.) Ja som naozaj nečakala, že sa k tomu priznáte, že by sme tu teda neboli. No, dobre. Tak mám druhú otázku, vadí vám, že tento zákon je nazývaný ako ruský zákon. Vadí vám to. Prečo vám to vadí? Keď podľa vás je Rusko skvelá krajina, prosperujúca, máte tam priateľov, chodíte tam na návštevy, tento zákon by nevyzeral inak, keby bol písaný v Rusku, a dokonca aj Andrej Danko to priznal, že ho konzultoval s niekým v Rusku. Prečo vám to vadí? Prečo sa hanbíte, že sa teda nazýva tento zákon ruský? Ďakujem, odpoveď poprosím. (Potlesk.)
33. schôdza NR SR - 15.deň - A. dopoludnia
Dátum: 2025-04-16
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

43. Ďakujem pekne. Ja ďakujem kolegovi Dubovickému za jeho príspevok a nadviažem aj na kolegu Saba. Presne, ja sa naozaj chcem spýtať, že za čo si chcete zvýšiť tie platy a za čo si ministri zvýšili platy, keď táto krajina absolútne nemá pozitívne a lepšie výsledky za ten rok a pol vašej vlády. A stále ma neprestane fascinovať tá arogancia. Už rok a pol som tu, ale stále ma to dokáže prekvapiť, tá arogancia, že dnes tu ešte zaznelo, že si ešte chcete zvýšiť platy, lebo vraj musíte počúvať nás. Tak neviem, je to vaša práca. Predstavte si, toto je vaša práca, byť tu v parlamente, rokovať o zákonoch, ktoré sme priniesli aj my, aj vy, a prinášať tieto zákony do života. Tak to bolo napríklad v tej prísahe, aby sme zlepšovali život ľuďom na Slovensku, že toto je podstata tejto práce. Áno, ja keď som tu šla, tak som si to vlastne uvedomovala, čo je podstata tejto práce a za čo budeme dostávať ten plat. Takže vaša arogancia nemá očividne hraníc, ani ako vaše nároky na mzdu. Ja len poviem číslo plus 4 676 eur. O toľko si mesačne zvýšil plat premiér Robert Fico a ďalšie tisícky ministri. Opakujem, nemáte žiadne výsledky, žiadne pozitívne výsledky, kam ste posunuli túto krajinu. Dusíte ekonomiku, absolútne ničíte podnikateľské prostredie, to všetko bude mať dopad na nás všetkých na konci. A druhé číslo je mínus 271. O toľko sa znížil príjem kvôli daňovému bonusu matke samoživiteľke s dvoma deťmi v tínedžerskom veku. Táto matka, znížil sa jej príjem, ale zvýšili sa jej nakoniec aj všetky náklady vďaka vám. Čiže mne to nejako nevychádza naozaj, ako to môžete toto vy tvrdiť stále.